Source: http://www.kastelyok-utazas.hu/Lap.php?ls=H&cId=449&kId=449&Par=NEW
Timestamp: 2020-07-05 09:26:17+00:00

Document:
Ennek a lapnak a megtekintés száma: 3433
Rónay Aladár kúria (Étterem)
Kategória Kúria , Étterem
Cím 6775 Kiszombor, Szegedi út 1/a.
GPS koordináta N 46.187734,E 20.427532
Internet: http://www.szentgellertborhaz.hu/
e-mail: info@ronaykuria.hu
Telefon: +36 62/296-017
Megjegyzés: Műemlék
Az eredeti épületet 1852-53-ban építette Rónay Lajos (1821-1891), kési klasszicista stílusban, aki csongrád megye főispánja volt. A kúriát , Rónay Aladár (1964-1915) kibővítette 1885--90 között, aki csongrád megye szolgabírája volt.
Az államosítás után a területi Áfész kapta meg, amely vendéglőt alakított ki a kúriában, jogutódja 1979-ben a Masor menti Áfész lett., 1990-től önkormányzati tulajdonban van.
Idézet Kiszombor Önkormányzatának Web lapjáról: "Az elkövetkező évek fontos feladata lesz a község adottságainak kiaknázása, így az Európa-hírű hatkaréjos Árpád-kori rotundára alapozott turizmus-fejlesztés, a tágabb térségben is egyedülálló, XIX. század közepi klasszicista településbelső rekonstrukciója, a Rónay család kastélyának és kúriáinak helyreállítása és megfelelő funkciókkal való hasznosítása. E törekvés egyik legszebb példája a Rónay Aladár-féle Gólyafészek kúria korhű felújítása, és színvonalas vendéglátóhelyként történő megnyitása 2006-ban."
A Kiszomboron található, és csodálatosan helyreállított (2006 nyarán megnyílt) Rónay (Aladár) Kúria épületében szép környezetben, egy új, elegáns étterem várja vendégeit, kerthelységgel (terasszal).
A földszinti étterem, magas belső terével, világos termeivel, modern, stílusos berendezésével 100 - 120 vendégrészére biztosít kényelmes elhelyezést. Az épület emeletén sok természetes anyag beépítésével további rendezvényszint terveznek kialakítani, amely berendezéstől függően, 200 - 250 fő befogadására lesz alkalmas.
Kifogástalan színvonalas felújítási munka, a környezetének rendezettsége jellemző, a parkosításra még további lehetőség lenne. Az étterem izléses, hangulatos belsővel, több elkülöníthető teremmel rendelkezik. A tetőteret még szeretnék kihasználni, abban további rendezvény termet kialakítani.
Színharmonikus berendezés (padlóburkolat, falak, föggönyök, székek párnázata), tisztaság, makulátlanul fehér abroszok az asztalokon.
2010.03.26. : kialakítottak egy Rónay emléksarkot, ahova a család eredeti berendezési tárgyai kerültek (adományokból összegyűjtve), gratulálunk!
Udvarias, vendégszerető és váró kiszolgálásban volt részünk, bő választékú étlapról, finomabbnál-finomabb ételkínálattal, természetesen a "Szegedi filézett vegyes halászlé" és a "Túróscsusza" elengedhetetlenül megvan az étlapon (tényleg finom!).
Az étterem akciója, vasárnaponként svédasztalos kedvezményes árú menüvel csábítják a vendégeket. A kártyás fizetés még nincs megoldva.
A Rónay Kúria Étterem új tulajdonosának Web lapja
A Rónay Kúria Étterem bemutatása
A Rónay család története

References: kúria 
 Kúria 
 kúria 
 Kúria 
 Kúria 
 Kúria